Jørn Andersen

Jørn Andersen (født 1963) er en norskfødt tysk tidligere fotballspiller. Hans posisjon på banen var spiss. Han har også vært trener for en rekke klubber. Fra 2016 til 2018 var han trener for herrelandslaget til Nord-Korea som vakte en viss oppmerksomhet. Han er nå trener i den kinesiske toppdivisjonen for laget Yunnan Yukun.

 Spillerkarriere 
Andersen debuterte i eliteserien i 1982 som -spiller. Han ble cupmester i 1984, men Fredrikstad rykket også ned samme sesong.

Før 1985-sesongen gikk Andersen til , hvor han ble seriens toppscorer med 23 mål. Ved sesongslutt ble han proff i den tyske klubben Nürnberg. Etter tre sesonger i Nürnberg, ble han solgt til Eintracht Frankfurt, hvor han i 1990 som første utlending ble toppscorer i Bundesliga med 18 scoringer. Han spilte senere for Fortuna Düsseldorf, Hamburger SV,  og de sveitsiske klubbene FC Zürich og FC Lugano, uten å nå de samme høydene som i Frankfurt. I alt spilte Jørn Andersen 243 kamper i Bundesliga, scoret 67 mål.

Andersen spilte 27 kamper for det norske , og noterte seg for fem landslagsmål.

Trenerkarriere 
Hans første trenerjobb var i sveitsiske FC Locarno. Han ble senere hovedtrener for den tyske 2. Bundesliga-klubben Rot-Weiß Oberhausen. Etter en god førstesesong, ble han sparket i oktober 2004 på grunn av svake resultater. Andersen ble i 2005 assistenttrener i Bundesliga-klubben Borussia Mönchengladbach da Horst Köppel var trener. De fikk begge sparken i mai 2006 etter at klubben bare ble nummer 10 i sesongen 2005/2006.  Fra november 2007 tok han over trenerjobben i Kickers Offenbach i tysk 2. divisjon. Andersen klarte ikke å hindre at Offenbach rykket ned til 3. divisjon. To dager etter at nedrykket var et faktum fikk likevel Andersen tilbud om en ny jobb som trener for klubben 1. FSV Mainz 05. Han tok tilbudet og signerte en to-årskontrakt. Mainz har ambisjoner om å rykke opp til det øverste nivået i tysk fotball. Disse ambisjonene ble realitet 24. mai 2009, da kunne Mainz slippe jubelen løs og ferie opprykk til Bundesligaen. I desember 2010 overtok han treneransvaret for den greske klubben Larissa, som på det tidspunktet lå sist i den greske toppdivisjonen (superligaen). I 2012 var han tilknyttet Karlsruhe i 2. Bundesliga. I 2015 ledet han Austria Salzburg opp i østerriksk 2. divisjon.

Andersen ble i mai 2016 ansatt som landslagstrener for Nord-Korea for ett år. Kontrakten ble senere forlenget til 31. mars 2018.Dagbladet/Sporten 17. desember 2016 Deretter valgte han å ikke forlenge kontrakten.

Fra 2018 til 2019 trente han den sørkoreanske klubben Incheon United FC. 

Andersen ble tysk statsborger i 1993.

 Referanser 

 Eksterne lenker 



  Matthias Arnhold: Jørn Andersen – Matches and Goals in Bundesliga, RSSSF, 2/5/2011

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Fotballspillere for Fredrikstad FK
Kategori:Fotballspillere for Vålerenga Fotball
Kategori:Fotballspillere for 1. FC Nürnberg
Kategori:Fotballspillere for Eintracht Frankfurt
Kategori:Fotballspillere for Düsseldorfer TSV Fortuna 1895
Kategori:Fotballspillere for Hamburger SV
Kategori:Fotballspillere for SG Dynamo Dresden
Kategori:Fotballspillere for FC Zürich
Kategori:Fotballspillere for FC Lugano
Kategori:Fotballspillere for FC Locarno
Kategori:Fotballtrenere for Skoda Xanthi AO
Kategori:Fotballtrenere for Kickers Offenbach
Kategori:Fotballtrenere for 1. FSV Mainz 05
Kategori:Fotballtrenere for AE Larisa
Kategori:Fotballtrenere for Karlsruher SC
Kategori:Fotballtrenere for SV Austria Salzburg
Kategori:Fotballtrenere for Incheon United FC
Kategori:Norske fotballspillere i Tyskland
Kategori:Norske fotballspillere i Sveits
Kategori:Trenere for Nord-Koreas herrelandslag i fotball
Kategori:Toppscorere i Eliteserien i fotball for menn
Kategori:Norgesmestere i fotball
Kategori:Tyske fotballtrenere
Kategori:Personer fra Fredrikstad kommune